# Alexandr Soljeniţîn

### De la Wikipedia, enciclopedia liberă

Alexandr Soljeniţîn

Aleksandr Isaievici Soljeniţîn (Алекса́ндр Иса́евич Солжени́цын), romancier rus.

11 decembrie 1918 - Se naşte Aleksandr Isaevici Soljeniţîn la Kislodovsk în nordul Caucazului. Tatăl murise la 15 iunie 1918, rănit la o vânătoare. În 1924 se mută cu mama (Taisia) la Rostov pe Don. Din 1936, urmează aici Facultatea de Matematică şi Fizică.

9 februarie 1945 - În Prusia Orientală căpitanul de artilerie Soljeniţîn este arestat, interceptându-i-se corespondenţa cu un prieten. Anchetat la Lubianka şi Butîrki. Primeşte opt ani de lagăr de muncă (Articolul 58). Vremelnic, reuşeşte să rămână lângă Moscova într-o şaraşka, închisoare specială în care savanţii arestaţi erau puşi să facă cercetare în folos sovietic. Din 1950, munceşte în lagăre de reeducare din Karaganda. Soţia (Natalia Reşetovskaia) divorţează. Este chinuit de o tumoare malignă.

februarie 1953 - Fixare în exil pe viaţă, în aulul Kok-Terek, regiunea Djambul, Kazahstan.

După Dezgheţ, revine la Moscova şi se recăsătoreşte cu Natalia.

1959 - Scrie povestirea O zi din viaţa lui Ivan Denisovici, publicată abia în 1962 cu permisiunea lui Hruşciov. Corespondenţa primită de la foştii zek (deţinuţi politici) îi va întări imboldul de a scrie, în parte şi pe baza ei, Arhipelagul Gulag.

1965 - Percheziţie. I se confiscă manuscrisul Primul cerc, în care este evocată şaraşka. Conflictul cu autorităţile atrage implicarea confraţilor de breslă, marele scriitor Mihail Şolohov (Pe Donul liniştit) cerând să i se interzică să mai scrie!

1968 - Primul cerc şi Pavilionul Canceroşilor sunt publicate în Occident, unde ajunge şi microfilmul cu Arhipelagul Gulag.

Pentru Soljeniţîn, marea operă este însă restabilirea, printr-un roman istoric, a adevărului despre Revoluţia din 1918, demers notat R-17 sau Roata Roşie.

1970 - Premiul Nobel (Literatură) pentru "Pavilionul canceroşilor".

1973 - Publică Arhipelagul Gulag, grăbit şi de sinuciderea/lichidarea Elizavetei Voronianskaia, dactilografa textului, care, anchetată, a divulgat KGB-ului asunzătoarea unui exemplar. Cele trei volume despre viaţă şi moarte în lagărele sovietice, consternează intelectualitatea occidentală, cunoscătoare doar a sistemului concentraţionar nazist, şi năruiesc imaginea orbitoare despre paradisul bolşevic, construită cu atâta trudă de agenţii de influenţă ai Cominternului, ai PCUS şi ai KGB-ului.

1974 - expulzarea în februarie, ridicându-i-se cetăţenia sovietică.

Se stabileşte lângă Cavendish (Vermont, SUA). Conferinţele şi intervenţiile sale irită uneori Occidentul prin lipsa de menajamente critice.

1990 - nu ia în serios perestroika decât după publicarea Arhipelagului Gulag în URSS, unde Gorbaciov îi redă cetăţenia sovietică la 16 august 1990, revenirea în ţară efectuîndu-se abia în vara lui 1994

Alexander Solzhenitsyn – Autobiography

În România, înainte de 1989, cenzura ceauşistă a fost atât de dură încât nu s-a publicat nici măcar povestirea O zi din viaţa lui Ivan Denisovici, permisă până şi în Cuba şi expusă la o expoziţie de carte castristă chiar în localul încă nears al BCU din Bucureşti.

Fără prea mari ecouri, după Revoluţie s-au publicat, între altele:

Aleksandr Soljeniţîn: Arhipelagul Gulag, 3 vol, Editura Univers, 1998

Alexandr Soljeniţîn: Pavilionul Canceroşilor, Ed. Albatros+Ed.UniversalDalsi,1997

Alexandr Soljeniţîn: O zi din viaţa lui Ivan Denisovici, Ed. Quintus, 1991

Aleksandr Soljeniţîn: Viţelul şi stejarul, 2 vol, Ed. Humanitas, 2002

(Motoarele de căutare recunosc: Alexandr/Aleksandr/Alexander Solzhenitsyn, respectiv Alexandre Soljenitsyne.)

Adus de la "http://ro.wikipedia.org../../../a/l/e/Alexandr_Soljeni%C5%A3%C3%AEn_d7a8.html"

Categorii: Scriitori ruşi | Laureaţi ai Premiului Nobel pentru Literatură

##### Views

- Articol
- Discuţie
- Versiunea curentă

##### Caută

##### În alte limbi

- Български
- বাংলা
- Bosanski
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Gaeilge
- עברית
- Hrvatski
- Magyar
- Ido
- Italiano
- 日本語
- ქართული
- Nederlands
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- Kiswahili
- Türkçe
- 中文